|  |  |
| --- | --- |
| +Znak SSCS sablon blue | **ШАХОВСКИ САВЕЗ ЦЕНТРАЛНЕ СРБИЈЕ**  Београд, Нушићева 25/II, Тел-факс: 011-3222447, 3222448  www.sah-centralnasrbija.com Е-маил: cs\_sah@verat.net |

Београд**, 8. 3. 2019. године**

Број **31-1**

**5. КАДЕТСКО**

**ЕКИПНО ПРВЕНСТВO ЦЕНТРАЛНЕ СРБИЈЕ У ШАХУ ЗА 2019. ГОДИНУ**

# - Кадетска лига Централне Србије -

Шаховски савез Централне Србије организује 5. кадетско екипно првенство Централне Србије – Кадетску лигу Централне Србије у обе конкуренције од 5. до 7. априла 2019. године у хотелу "Шумарице" у Крагујевцу.

Право учешћа имају сви шаховски клубови са такмичарског подручја ШС Централне Србије регистровани за 2019. годину.

Такмичењa се одржавају посебно у мушкој а посебно у женској конкуренцији. У конкуренцији кадета, рођени 2003. године и млађи, екипу броји 4 члана и две резерве а у женској конкуренцији две такмичарке и једна резерва. У екипи кадета може наступити и једна кадеткиња.

Играће се седам кола по Швајцарском систему, компјутерско паровање: по два кола у петак и недељу, а три у суботу. Темпо игре је 50 минута плус 10 секунди за сваки одиграни потез почевши од првог.

Победничке екипе у обе конкуренције добиће пехаре у трајно власништво а по три првопласиране медаље.

Свака екипа обавезна је да обезбеди две шаховске гарнитуре стандардне величине и два исправна електронска шаховска часовника.

Трошкове пута и боравка сносе клубови или сами учесници такмичења. Цена једнодневног пансиона са БТО по особи за учеснике и њихове пратиоце у хотелу „Шумарице“ у двокреветним и трокреветним собама износи 2.590 динара, доплата за једнокреветну 300 динара.

За резервацију смештаја треба да се обрате хотелу „Шумарице“ на факс број 034-300177 или на е-маил: [**sumarice@sumaricedoo.com**](mailto:sumarice@sumaricedoo.com)**.** Контакт: 034-336179, 336180, 063-1010551 и 063-1160315.

Рок за резервацију смештаја је четвртак 3. април 2019. године.

Долазак учесника у Крагујевац предвиђен је за 5. април пре подне. Приликом доласка треба се јавити на рецепцији хотела "Шумарице" и обавезно приложити потврду о уплати за смештај.

Састанак са капитенима екипа одржаће се 5. априла у 13,00 часова у сали хотела "Шумарице".

Сви учесници Кадетске лиге ЦС обавезни су да имају потврду о извршеном првом медецинском прегледу за 2019. годину који је обавезан по Закону о спорту.

Пријаве за такмичење се обавезно достављају Шаховском савезу Централне Србије најкасније до 3. априла 2019. године на тел-факс (011) 3222-447 или е-маил: cs\_sah@verat.net.

Судије које су заинтересоване да суде Кадетску лигу Централне Србије да своје пријаве доставе најкасније до 3. априла 2019. године на е-маil: [udruzenjesudijacs@gmail.com](mailto:udruzenjesudijacs@gmail.com).

Секретар ШСЦС

Миливоје Миливојевић, с.р.